గ్రహాంతర వాసులు ఉన్నారా? అంటే 'ఏలియన్ హంటర్స్' ఉన్నారని, వారిని పట్టుకుంటామని చెబుతుంటారు. శాస్త్రవేత్తలు మాత్రం పరిశోధనలు చేస్తున్నాం అని చెబుతారు. అయితే గ్రహాంతర వాసులు ఉన్నారని, మన శాస్త్రవేత్తల్లాగే వారు కూడా విశ్వంలోని ఇతర జీవురాశుల ఉనికిని పసిగట్టేందుకు ప్రయత్నిస్తున్నారని మన శాస్త్రవేత్తలు ఎట్టకేలకు అంగీకరించారు. గత 10 ఏళ్ల నుంచి శాస్త్రవేత్తలకు అంతుచిక్కని రహస్య శక్తిమంతమైన సంకేతాలు ఫాస్ట్ రేడియో బరస్ట్ (ఎఫ్‌ఆర్‌బీ) లను పంపుతున్నారని ఆస్ట్రేలియా శాస్త్రవేత్తలు వెల్లడించారు. గ్రహాంతరవాసుల ఉనికిని కనుగొనడమే లక్ష్యంగా వారు ఈ శక్తిమంతమైన తరంగాలను పంపుతున్నారని వారు తెలిపారు.
అంతే కాకుండా, ఆస్ట్రేలియాలోని మోలోగ్లో రేడియో టెలిస్కోప్ ద్వారా 2013లో మూడు ఎఫ్‌ఆర్బీలను గుర్తించామని, ఆ తరంగాల సమాచారాన్ని విశ్లేషించగా అవి అంతరిక్షానికి అత్యంత దూరం నుంచి, వేరే గెలాక్సీ నుంచి వస్తున్నాయని తేలిందని శాస్త్రవేత్తలు వెల్లడించారు. ఈ తరంగాలను పంపించేది బహుశా గ్రహాంతరవాసులే కావచ్చునని మెల్‌ బోర్న్‌ లోని స్విన్‌ బర్న్ యూనివర్సిటీ అఫ్ టెక్సాలజీ శాస్త్రవేత్త మాథ్యూ బేయిల్స్ తెలిపారు. అయితే ఇన్నాళ్లూ ఆ తరంగాలను మానవులే పంపిస్తున్నారని భావించామని, అయితే అది తప్పని గుర్తించామని, గ్రహాంతర వాసులు పంపుతున్న శక్తిమంతమైన తరంగాలను కనుగొనడంపాటు విశ్లేషించడం కూడా చాలా కష్టమని ఆయన అభిప్రాయపడ్డారు. దీంతో ఈ సువిశాల విశ్వాంతరాళంలో మనిషి ఒంటరి వాడు కాదని, మనిషితో పాటు మరికొన్ని గ్రహాలపై కూడా జీవం ఉందని వారు పేర్కొంటున్నారు.
grahantara vaasulu unnara? ante 'elian hunters' unnaarani, vaarini pattukuntamani chebutuntaaru. saastravettalu maatram parisodhanalu chestunnam ani chebutaaru. ayithe grahantara vaasulu unnaarani, mana saastravettallaage vaaru kuudaa vishwamlooni itara jeevuraasula unikini pasigattenduku prayatnistunnaarani mana saastravettalu ettakelaku angeekarinchaaru. gatha 10 ella nunchi saastravettalaku antuchikkani rahasya saktimantamaina sanketaalu fast radio burust (efreab) lanu pamputunnaarani australia saastravettalu velladinchaaru. grahantaravasula unikini kanugonadame lakshyamgaa vaaru ee saktimantamaina tarangaalanu pamputunnaarani vaaru telipaaru.
anthe kakunda, austrelialoni mologlo radio teliscope dwara 2013loo moodu efrbeelanu gurtinchaamani, aa tarangaala samaachaaraanni vislaeshimchagaa avi antarikshaaniki atyanta dooram nunchi, vere gelaxy nunchi vastunnaayani telindani saastravettalu velladinchaaru. ee tarangaalanu pampinchedi bahusa grahantaravasule kaavachunani melli borne loni swin burn university afh texology saastravetta maathyuu bails telipaaru. ayithe innaalluu aa tarangaalanu maanavule pampistunnaarani bhaavinchaamani, ayithe adhi tappani gurtinchaamani, grahantara vaasulu pamputunna saktimantamaina tarangaalanu kanugonadampatu visleshinchadam kuudaa chala kashtamani aayana abhipraayapaddaaru. deentho ee suvisaala vishwaantaraalamlo manishi ontari vaadu kaadani, manishitho paatu marikonni grahalapai kuudaa jeevam undani vaaru perkontunnaru.